**הסכם מענק/השקעה בפרויקט**

**אשר נערך ונחתם בתל-אביב ביום \_ בחודש \_\_\_\_\_\_\_\_ בשנת \_\_\_\_\_\_\_**

|  |  |  |
| --- | --- | --- |
| בין: | **יונה 3 בע"מ**  ח.פ. 514046879  מרחוב הרב קוק 21 תל-אביב 6330260  (להלן: **"toi.lab"**) | **מצד אחד;** |
|  |  |  |
| לבין: | שם:  ת.ז./ח.פ.  מרחוב:  (להלן: "**היוצר**") | **מצד שני;** |

**הואיל**: והיוצר הציג בפני toi.lab בקשה להשקעה בפרויקט לפיתוח toi.bot (להלן: "**הפרויקט**" או **"המוצר"** בהתאמה), הכוללת את תיאור המוצר; התקציב המוערך לפיתוח המוצר; לוחות הזמנים לפיתוח המוצר; הערכה של רשימת הציוד הדרוש לפיתוח המוצר; התחייבות שאין ולא תהיינה במוצר זכויות של צד שלישי כלשהו, לרבות זכויות קנין רוחני כלשהן, וכי במידה שקיימות זכויות צד שלישי קודמות כלשהן בפרויקט (כולו או חלקו) קיבל את כל הרישיונות והאישורים הדרושים לפרויקט ולפיתוח המוצר בקוד פתוח ברישיון MIT ללא תמורה (רישיון שימוש גורף חופשי וללא תמורה) (להלן: **"הבקשה"**);

**והואיל**: ומקבל המענק מתחייב לעמוד בלוחות הזמנים המפורטים בהסכם זה להלן;

**והואיל**: ולאור המפורט בבקשה toi.lab הביעה את רצונה להשקיע בפיתוח המוצר, כמפורט בתנאי הסכם זה להלן;

**לפיכך הוסכם, הותנה והוצהר בין הצדדים כדלקמן:**

1. **מענק ל"מפתח"**
   1. toi.lab תעניק למפתח מענק בסך \_\_\_\_\_\_\_\_\_ ₪, כתמורה עבור השקעת זמנו ומרצו של היוצר, אשר ישולמו למפתח כנגד חשבונית מס/ אישור על פטור
2. **השקעה נוספת**
   1. toi.lab תהיה רשאית לשאת, על פי שיקול דעתה המלא והבלעדי ומבלי שיש בכך כדי לקחת על עצמה התחייבות כלשהי לכך, בעלויות רכישת הציוד הדרוש לפיתוח המוצר, במידה שתידרשנה, על-פי המפורט בבקשה, ובתנאי שאישרה כל הוצאה מראש ובכתב וקיבלה את כל החשבוניות המקוריות שהוצאו כנגד הרכישה.
   2. **אין בהסכם זה כדי לחייב את toi.lab בכל הוצאה או השקעה נוספת בפרויקט או במוצר, מלבד המפורט בסעיפים 1 ו- 2 לעיל**.
3. **התחייבויות ה"מפתח" ולוחות זמנים**
   1. המפתח הסכים לפתח את המוצר בקוד פתוח ברישיון MIT (שימוש חופשי וללא תמורה).
   2. היוצר מצהיר ומתחייב כי הוא בעל כל זכויות הקניין הרוחני הקיימות בפרויקט; כי במסגרת הפרויקט לא נעשה ולא ייעשה שימוש כלשהו בזכויות צד שלישי, לרבות זכויות קנין רוחני; וכי ככל שנעשה שימוש כלשהו בזכויות צד שלישי, כאמור, קיבל את כל האישורים והרישיונות הדרושים לפיתוח המוצר בקוד פתוח ברישיון MIT (רישיון חופשי **ללא תמורה** **כלשהי** לשימוש כלשהו בתרשימים, קבצי תלת מימד, תיעוד ורשימת רכיבי חומרה שנוגעים למוצר או לחלקים ממנו).
   3. היוצר ישפה את toi.lab, בעליה, מנהליה, סוכניה ועובדיה, על כל טענה, הפסד והוצאה (לרבות הוצאות משפט ושכר טרחת עורך דין), הנובעים, כולם או חלקם, במישרין או בעקיפין ממעשה או מחדל של היוצר ו/או מי מטעמו ו/או מהפרת איזה מהתחייבויותיו או הצהרותיו של היוצר על-פי הסכם זה, לרבות ביחס לזכויות קנין רוחני.
   4. המוצר הסופי יוצג, על-פי שיקול דעתה הבלעדי של toi.lab, בחלל המעבדה שברחוב מונטפיורי 31 בתל-אביב. היוצר מתחייב בזאת כי במשך ששת החודשים הראשונים בהם יוצג המוצר אצל toi.labב, אם יוצג, יעניק שירותי תמיכה למוצר ויוודא כי הוא תקין, מעודכן ופועל.
4. **איסור המחאה**
   1. היוצר אינו רשאי להמחות הסכם זה לצד שלישי כלשהו, אלא אם קיבל את הסכמת toi.lab מראש ובכתב.
5. **העדר יחסי עובד/מעביד**
   1. מוצהר ומוסכם בזה בין הצדדים כי בין היוצר ל toi.lab לא מתקיימים יחסי עובד/מעביד או יחסי שותפות כמשמעותם עפ"י כל דין, על כל המשתמע מיחסים אלה. להסרת ספק מוצהר ומובהר כי מתן השירותים ומילוי התחייבויות היוצר עפ"י הסכם זה יבוצעו על ידו כ"קבלן עצמאי", הפועל על סיכונו ואחריותו הוא, וכי אין בהוראות ההסכם כדי להטיל על toi.lab אחריות ו/או חבות כלשהי בגין מעשיו ו/או מחדליו של היוצר כלפי אדם ו/או גורם כלשהו.
   2. מבלי לגרוע מכלליות האמור לעיל היוצר בחתימתו על הסכם זה מצהיר ומאשר כי לא מתקיימים ולא יתקיימו בינו ו/או בין מי מטעמו לבין toi.lab ו/או מי מטעמה בכל עת, יחסים של עובד-מעביד, על כל המשתמע מכך. למען הסר ספק היוצר מצהיר ומתחייב כי הוא יישא בעצמו ועל חשבונו בכל חיוב ו/או תשלום, אם וככל שחל על-פי הוראת כל דין, לרבות מס הכנסה, ביטוח לאומי, קרן פנסיה ו/או פיצויים, נסיעות, תנאים סוציאליים, הבראה, חופשה, מחלה ו/או כל תשלום נלווה אחר. כן מאשר בזאת ומצהיר היוצר כי אם בית משפט או כל גורם מוסמך אחר יחליט כי, למרות כוונת הצדדים המפורשת, היוצר ו/או מי מטעמו הוא עובד של toi.lab ו/או מי מטעמה ו/או מי הקשור עמה, ישפה היוצר את toi.lab ו/או את מי מטעמה ו/או את הקשור עמה על כל הוצאה ו/או נזק שיגרמו להם עקב כך. במקרה כזה מאשר היוצר  כי כל התשלומים שקיבל מtoi.lab יחשבו כהלוואות צמודות ערך ונושאות ריבית וכי ייערך חישוב מחדש של הסכומים שהיה על toi.lab לשלם לו ו/או למי מטעמו כעובד על-פי שכר השווה לחמישים אחוזים מהתמורה אותה קיבל היוצר מ toi.lab בהתאם להסכם זה וכי כל סכום עודף שקיבל יוחזר על ידו ל toi/lab מיד עם קבלת הדרישה, כשהוא צמוד למדד המחירים לצרכן ונשוא ריבית שנתית בשיעור המרבי המותר על-פי כל דין לגבי הלוואות צמודות מדד.
6. **שונות**
   1. הסכם זה על נספחיו מהווה את כל המוסכם בין הצדדים. כל הבטחה, התחייבות, הסכמה, זיכרון דברים או מצג שנעשו בין הצדדים, אם נעשו קודם לחתימתו, בין בכתב ובין בעל פה, הינם בטלים ומבוטלים ואין לעשות בהם כל שימוש כנגד toi.lab.
   2. כל תיקון, שינוי או תוספת להסכם זה יהיו תקפים רק אם ייעשו בכתב וייחתמו על ידי שני הצדדים להסכם.
   3. במקרה שייקבע כי הוראה או הוראות מהוראות הסכם זה אינה/אינן ניתנת/ניתנות לאכיפה או שהינה/הינן חסרת/חסרות תוקף מטעם כלשהו, לא יהא בכך כדי להשפיע או לפגוע בחוקיותן, תקפותן ואכיפתן של שאר הוראות ההסכם.
   4. ויתור או הימנעות מצד toi.lab על זכויותיה כלפי היוצר מכל סיבה שהיא, לא יחשבו כוויתור, הימנעות או מניעה מצד toi.lab כלפי היוצר במקרים אחרים וכן לא יהוו ויתור או מניעה מצד toi.lab על כל תרופה ו/או סעד המוקנים לה מכוח הסכם זה ו/או מכוח הדין.
   5. הצדדים מסכימים כי חוקי מדינת ישראל יחולו בלעדית על הסכם זה, בכל הקשור לעריכתו, פרשנותו או אכיפתו, ובכלל, וכי סמכות השיפוט הבלעדית בכל סכסוך הנובע מהסכם זה תהא נתונה לבית המשפט המוסמך בתל אביב- יפו, ולו בלבד.
   6. כל הודעה או מסמך אחר שיש להמציאם על פי הסכם זה ייעשו בכתב וכל עוד לא הודיע צד כלשהו לצד אחר אחרת יהיו כתובות צדדים כאמור ברישא להסכם זה. כל הודעה תיחשב כאילו נתקבלה על ידי הצד המקבל אותה בתום 72 (שבעים ושתיים) שעות ממועד שליחתה בדואר אלקטרוני.

**ולראיה באנו על החתום**:

|  |  |  |
| --- | --- | --- |
|  |  |  |
| יונה 3 בע"מ |  |  |

**נספח א**

## Date:

## Name:

## Phone:

## Email:

## Short Bio (five bullets):

## Abstract:

## Technical Description

(if there is an existing project, describe separately what exists and what has yet to be developed)

## Timeline

|  |  |  |  |  |  |  |  |
| --- | --- | --- | --- | --- | --- | --- | --- |
| **#** | **Development stage** (add deliverables) | **WK1**  **(insert date)** | **WK2** | **WK3** | **WK4** | **WK5** | **WK6** |
| **1** |  |  |  |  |  |  |  |
| **2** |  |  |  |  |  |  |  |
| **3** |  |  |  |  |  |  |  |
| **4** |  |  |  |  |  |  |  |
| **5** |  |  |  |  |  |  |  |

## Shopping List

|  |  |  |
| --- | --- | --- |
| Item | Price | Link |
|  |  |  |
|  |  |  |
|  |  |  |
|  |  |  |

## 

## 

## Future development

## (ideas for future development that do not fit in the scope of the current project)